CELEX: 62017TN0621
Language: hu
Date: 2017-11-06 00:00:00
Title: T-621/17. sz. ügy: 2017. szeptember 14-én benyújtott kereset – Taminco és Arysta LifeScience kontra EFSA

6.11.2017   
            
            
               HU
            
            
               Az Európai Unió Hivatalos Lapja
            
            
               C 374/46
            
         2017. szeptember 14-én benyújtott kereset – Taminco és Arysta LifeScience kontra EFSA
   (T-621/17. sz. ügy)
   (2017/C 374/69)
   Az eljárás nyelve: angol
   
      Felek
   
   
      Felperesek: Taminco BVBA (Gent, Belgium), Arysta LifeScience Great Britain Ltd (London, Egyesült Királyság) (képviselők: C. Mereu és M. Grunchard ügyvédek)
   
      Alperes: Európai Élelmiszerbiztonsági Hatóság (EFSA)
   
      Kérelmek
   
   A felperesek azt kérik, hogy a Törvényszék:
   
               —
            
            
               semmisítse meg az Európai Élelmiszerbiztonsági Hatóság által 2017. július 18-án hozott és a felperesekkel 2017. július 20-án közölt, a tiram hatóanyag jóváhagyásának meghosszabbítása iránti kérelemmel kapcsolatban benyújtott bizalmas kezelés iránti kérelmek elbírálására vonatkozó határozatát;
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   Keresetük alátámasztása érdekében a felperesek négy jogalapra hivatkoznak.
   
               1.
            
            
               Az első, a közzététel jogalapjának hiányára alapított jogalap
               
                           —
                        
                        
                           A felperesek azt állítják, hogy a közzététel hatáskörtúllépést valósítana meg, mivel nincs olyan jogalap, amelyre az alperes a közzététel igazolása érdekében hivatkozhatna, így nem hivatkozhat az 1107/2009 rendeletre, a 178/2002 rendeletre és a 844/2012 bizottsági végrehajtási rendeletre sem.
                        
                     
         
               2.
            
            
               A második, arra alapított jogalap, hogy az alperes túllépte hatáskörét a tiram javasolt osztályozásakor, mivel az Európai Vegyianyag-ügynökség az egyetlen, a hatóanyagok 1272/2008 rendelet szerinti osztályozásáért vagy ezen osztályozás megszüntetéséért felelős hatóság, és az alperes nem rendelkezik ilyen hatáskörrel.
            
         
               3.
            
            
               A harmadik, arra alapított jogalap, hogy az alperes megsértette a védelemhez való alapvető jogot, mivel nem biztosított teljes, megfelelő és hatékony lehetőséget arra, hogy a hatóanyag-osztályozás javasolt megszüntetésére észrevételeket tegyen.
            
         
               4.
            
            
               Negyedik, arra alapított jogalap, hogy az alperes megsértette az 1107/2009 rendelet 63. cikkét azáltal, hogy elrendelte a felperesek által visszatartani kívánt információ közzétételét, ami sérthette kereskedelmi érdekeit.